
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 267 

7 Φεβρουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιβολή προστίμου για τελωνειακή παράβαση στον 

Α3ΑΝ ΝΙΚυ και Α3ΑΝ ϋυΜΙΤΒΨ. 1 

Τ ροποποίηση της υπ’ αριθμ. ΔΙΔΚ/Φ. 1/2/27098/12.10.2007 
(ΦΕΚ 2023/Β'/15.10.2007) Απόφασης του Υπουργού 
και των Υφυπουργών Εσωτερικών «Μεταβίβαση 
αρμοδιοτήτων στο Γενικό Γραμματέα του Υπουρ¬ 
γείου Εσωτερικών, στο Γ ενικό Γ ραμματέα της Γ ε¬ 
νικής Γραμματείας Δημόσιας Διοίκησης και Ηλε¬ 
κτρονικής Διακυβέρνησης, στο Γ ενικό Γ ραμματέα 
της Γ ενικής Γ ραμματείας Ισότητας των Φύλων και 
στους Προϊσταμένους των Οργανικών Μονάδων 


του Υπουργείου Εσωτερικών. 2 

Χορήγηση Άδειας ιδιωτικού- Σχολείου Δευτεροβάθ¬ 
μιας Εκπαίδευσης- Γυμνασίου. 3 


Έγκριση της με αριθμό 1/2013 απόφασης της Ολο¬ 
μέλειας του Διοικητικού Πρωτοδικείου Πειραι¬ 
ώς σχετικά με την τροποποίηση του Κανονισμού 
Εσωτερικής Υπηρεσίας του Δικαστηρίου, έγκριση 
εν μέρει της με αριθμό 2/2013 απόφασης της Ολο¬ 
μέλειας του Διοικητικού Εφετείου Χανίων σχετι¬ 
κά με την τροποποίηση του Κανονισμού Εσωτε¬ 
ρικής Υπηρεσίας του Δικαστηρίου αυτού, έγκριση 
της με αριθμό 3/2013 απόφασης της Ολομέλειας 
του Διοικητικού Πρωτοδικείου Κέρκυρας σχετικά 
με την τροποποίηση του Κανονισμού Εσωτερικής 

Υπηρεσίας του Δικαστηρίου αυτού. 4 

Καθιέρωση 24ωρης και επταήμερης απασχόλησης 
και τις αργίες και εορτές για το Γ ραφείο Ληξι¬ 
αρχείου του Δήμου Σύρου-Ερμούπολης (Δ.Ε. Ερ- 

μούπολης, Ποσειδωνίας και Ανω Σύρου). 5 

Τροποποίηση της συστατικής πράξης του Ν.Π.Δ.Δ «Ορ¬ 
γανισμός Κοινωνικής Προστασίας, Αλληλεγγύης και 
Παιδείας-ΑΝΔΡΟΜΑΝΑ» Δήμου Δεσκάτης, όπως 
αυτό συστάθηκε με την υπ’ αριθ. 39/2011 απόφαση 
του Δημοτικού Συμβουλίου Δεσκάτης (ΦΕΚ 767/ 


τ.Β'/6.5.2011) και τροποποιήθηκε μεταγενέστερα με 
την υπ’ αριθ. 243/2012 απόφαση του Δημοτικού Συμ¬ 
βουλίου Δεσκάτης (ΦΕΚ 99/τ.Β'/23.1.2013). 6 

Απονομή της Ηθικής Αμοιβής του Επαίνου στην 

υπάλληλο Μιχαλοπούλου Χαρίκλεια. 7 

Διαπίστωση ανάγκης για υπερωριακή απασχόληση 
και καθιέρωση με αμοιβή υπερωριακής εργασίας 


έως 31-03-2014 για τους υπαλλήλους της Δ/νσης 
Ανάπτυξης των Π.Ε. Μαγνησίας και Σποράδων της 

Περιφέρειας Θεσσαλίας. 8 

Καθιέρωση υπερωριακής εργασίας με αμοιβή των 
υπαλλήλων της Περιφερειακής Ενότητας Ευρυ¬ 
τανίας της Περιφέρειας Στερεός Ελλάδας για το 
έτος 2014. 9 


ΑΠΟΦΑΣΕΙΣ 


(ΐ) 

Επιβολή προστίμου για τελωνειακή παράβαση στον 
Α3ΑΝ ΝΙΚυ και Α5ΑΝ ΟυΜΙΤΒυ. 

Με την υπ’ αριθμ. 3/2010/24.01.2013 καταλογιστική πρά¬ 
ξη της Προϊσταμένης Διεύθυνσης Τελωνείου Πατρών, 
που εκδόθηκε κατ’ εξουσιοδότηση των διατάξεων του 
άρθρου 152 παρ. 1 του Ν. 2960/2001 (Εθνικός Τελωνειακός 
Κώδικας), επιβάλαμε σε βάρος των: 1) Α3ΑΝ ΝΙΚυ του 
ΘΒΙ3ΤΕΑ και της ΑΝΑ και 2) Α3ΑΝ ϋυΜΙΤΒυ του ΙΟΝ 
και της ΕΕΕΝΑ, υπηκόων Ρουμανίας και ήδη αγνώστου 
διαμονής, συνολικό πολλαπλό τέλος ύψους δέκα έξι Χι¬ 
λιάδων εννιακοσίων είκοσι μίας χιλιάδων εύρω και σαρά¬ 
ντα επτά λεπτών (16.921,47 €) πλέον τελών χαρτοσήμου 
και υπέρ ΟΓΑ εισφοράς ποσοστού 2,4%, για παράβαση 
των άρθρων 119Α παρ. 2, 155 παρ. 1 και 2 περ. β και ζ 
του Ν. 2960/2001 «Περί Εθνικού Τελωνειακού Κώδικα». 

Η Προϊστάμενη Διεύθυνσης 

ΦΕΒΡΩΝΙΑ ΑΤΑΛΟΓΛΟΥ 
-♦- 

Αριθμ. 2778 (2) 

Τροποποίηση της υπ’ αριθμ. ΔΙΔΚ/Φ. 1/2/27098/12.10.2007 
(ΦΕΚ 2023/Β715.10.2007) Απόφασης του Υπουργού και 
των Υφυπουργών Εσωτερικών «Μεταβίβαση αρμοδιο¬ 
τήτων στο Γ ενικό Γ ραμματέα του Υπουργείου Εσωτε¬ 
ρικών, στο Γ ενικό Γ ραμματέα της Γ ενικής Γ ραμματείας 
Δημόσιας Διοίκησης και Ηλεκτρονικής Διακυβέρνη¬ 
σης, στο Γ ενικό Γ ραμματέα της Γ ενικής Γ ραμματείας 
Ισότητας των Φύλων και στους Προϊσταμένους των 
Οργανικών Μονάδων του Υπουργείου Εσωτερικών. 

Ο ΥΠΟΥΡΓΟΣ 

ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) Των άρθρων 54 και 90 του Κώδικα Νομοθεσίας για 





















3450 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


την Κυβέρνηση και τα Κυβερνητικά όργανα που κυρώ¬ 
θηκε με το άρθρο πρώτο του Π.Δ. 63/2005 (ΦΕΚ 98/Α'). 

β) Του Π.Δ/τος 65/2011 «Διάσπαση του Υπουργείου 
Εσωτερικών, Αποκέντρωσης και Ηλεκτρονικής Διακυ¬ 
βέρνησης στα Υπουργεία α) Εσωτερικών και β) Διοικη¬ 
τικής Μεταρρύθμισης και Ηλεκτρονικής Διακυβέρνησης, 
συγχώνευση των Υπουργείων Οικονομίας, Ανταγωνι¬ 
στικότητας και Ναυτιλίας και Θαλάσσιων Υποθέσεων, 
Νήσων και Αλιείας στο Υπουργείο Ανάπτυξης, Ανταγω¬ 
νιστικότητας και Ναυτιλίας και μεταφορά στον Πρω¬ 
θυπουργό των Γενικών Γραμματειών Ενημέρωσης και 
Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς» (ΦΕΚ 147/Α'/27.6.2011). 

γ) του Π.Δ/τος 119/2013 «Διορισμός Αντιπροέδρου της 
Κυβέρνησης Υπουργών, Αναπληρωτών Υπουργών και 
Υφυπουργών» (ΦΕΚ 153/Α'). 

δ) Της υπ’ αριθμ. Υ305/1.7.13 (ΦΕΚ 1628/Β') απόφαση του 
Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Εσωτερικών, Λεωνίδα Γρηγοράκου», 
όπως τροποποιήθηκε με την υπ’ αριθμ. Υ 385/28.8.2013 
Απόφαση του Πρωθυπουργού (ΦΕΚ 2164/Β'). 

ε) του Π.Δ./τος 46/1988 «Οργανισμός του Υπουργείου Εσω¬ 
τερικών», όπως συμπληρώθηκε μεταγενέστερα (ΦΕΚ 18/Α'). 

2. Την υπ’ αριθμ. ΔΙΔΚ/Φ. 1/2/27098/12.10.2007 Απόφαση 
του Υπουργού και των Υφυπουργών Εσωτερικών «Μετα¬ 
βίβαση αρμοδιοτήτων στο Γ ενικό Γ ραμματέα του Υπουρ¬ 
γείου Εσωτερικών, στο Γ ενικό Γ ραμματέα της Γ ενικής 
Γ ραμματείας Δημόσιας Διοίκησης και Ηλεκτρονικής Δι¬ 
ακυβέρνησης, στο Γ ενικό Γ ραμματέα της Γ ενικής Γ ραμ¬ 
ματείας Ισότητας των Φύλων και στους Προϊσταμένους 
των Οργανικών Μονάδων του Υπουργείου Εσωτερικών». 

3. Την ανάγκη της εύρυθμης και αποδοτικής λειτουρ¬ 
γίας των Υπηρεσιών του Υπουργείου Εσωτερικών. 

4. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Τροποποιούμε την υπ’ αριθμ. ΔΙΔΚ/Φ. 1/2/27098/12.10.2007 
(ΦΕΚ 2023/Β'/15.10.2007) Απόφαση του Υπουργού και των 
Υφυπουργών Εσωτερικών «Μεταβίβαση αρμοδιοτήτων 
στο Γ ενικό Γ ραμματέα του Υπουργείου Εσωτερικών, στο 
Γ ενικό Γ ραμματέα της Γ ενικής Γ ραμματείας Δημόσιας 
Διοίκησης και Ηλεκτρονικής Διακυβέρνησης, στο Γενικό 
Γ ραμματέα της Γ ενικής Γ ραμματείας Ισότητας των Φύ¬ 
λων και στους Προϊσταμένους των Οργανικών Μονάδων 
του Υπουργείου Εσωτερικών», όπως ισχύει, ως εξής: 

α) καταργούμε την παράγραφο 1 του άρθρου 2 αυτής, 
και οι υπόλοιπες παράγραφοι του ίδιου άρθρου ανα- 
ριθμούνται αναλόγως, 

β) προσθέτουμε στο άρθρο 5 αυτής, μετά την παρά¬ 
γραφο 22, παράγραφο 23 ως εξής:« 23. Τις αποφάσεις 
χορήγησης αδειών με ή χωρίς αποδοχές και μετακίνη¬ 
σης εκτός έδρας στο εσωτερικό και στο εξωτερικό των 
Γ ενικών Γ ραμματέων Αποκεντρωμένων Διοικήσεων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 2014 

οι υπουργοί 

ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ ΕΣΩΤΕΡΙΚΩΝ 

ΙΩΑΝΝΗΣ ΜΙΧΕΛΑΚΗΣ ΛΕΩΝΙΔΑΣ ΓΡΗΓΟΡΑΚΟΣ 


Αριθμ. Φ2Α/148474/Δ5 (3) 

Χορήγηση Άδειας ιδιωτικού- Σχολείου Δευτερο¬ 
βάθμιας Εκπαίδευσης- Γυμνασίου. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τ ις ισχύουσες διατάξεις του Ν. 682/77 Α244. 

2. Τ ις διατάξεις της υποπαρ. Θ3, της παρ. Θ του άρ¬ 
θρου πρώτου του Ν. 4093/2012 Α'222 «Εγκριση Μεσο¬ 
πρόθεσμου... 2013-2016», όπως τροποποιήθηκαν από τις 
διατάξεις του άρθρου 30 του Ν. 4111/2013, Α'18 «Συντα- 
ξιοδοτικές ρυθμίσεις... και άλλες επείγουσες διατάξεις» 
και όπως αντικαταστάθηκαν από τις διατάξεις του άρ¬ 
θρου πρώτου του Ν. 4152/2013 Α'107 «Επείγοντα μέτρα 
εφαρμογής... και 4127/13»... 

3. Τη με αρ. 10135/1Α/18-11-2012 Υπουργική Απόφαση 
«Καθορισμός ποσού παραβολών και χρηματικών ποσών 
για παρόχους ιδιωτικής εκπαίδευσης και κατάρτισης 
κατά την παρ. Θ του πρώτου άρθρου του Ν. 4093/2012» 
(Β'3057), όπως τροποποιήθηκε με την αρ. 34566/1Α/12- 
03-2013 Υ.Α. (Β' 756). 

4. Τη με αρ. 151678/ΙΑ/3-12-2012 Υπουργική Απόφαση 
«Καθορισμός απαιτούμενων δικαιολογητικών για τη χο¬ 
ρήγηση.. και ΝΠΔΔ» (Β'3324). 

5. Το με αριθμ. 3776/1929, ΑΊ9 Νομοθετικό Διάταγμα 
περί ιδρύσεως εν Αθήναις Ελληνοαμερικανικού Εκπαι¬ 
δευτηρίου, την με Α.Π. Φ1 /164/Δ5/8429, 8565/23-09-1998 
άδεια ίδρυσης και την με ΑΠ. 16452/ 12-09-2012 ανα¬ 
νέωση άδειας λειτουργίας της Διεύθυνσης Β/θμιας 
Εκπαίδευσης Β' Αθήνας. 

6. Την από 19-07-2013 αίτηση του νόμιμου εκπρο¬ 
σώπου Λεωνίδα Χατζηδάκη του Σωματείου «ΕΛΛΗ- 
ΝΟΑΜΕΡΙΚΑΝΙΚΟ ΕΚΠΑΙΔΕΥΤΙΚΟ ΙΔΡΥΜΑ» με την 
οποία δηλώνεται και η οργανικότητα του σχολείου, 
καθώς και την υπεύθυνη δήλωση σύμφωνα με την 
οποία η κτηριακή υποδομή του υπό ίδρυση σχολείου 
ανταποκρίνεται στις κτηριολογικές προϋποθέσεις 
του Ν. 4093/2012, όπως τροποποιήθηκε από τους 
Ν. 4111/2013 και Ν. 4152/2013. 

7. Το άρθρο 2 της αρ. 90595/ΣΤ5/5-7-2013 απόφασης 
του Πρωθυπουργού και του Υπουργού Παιδείας και Θρη¬ 
σκευμάτων «Καθορισμός αρμοδιοτήτων... στον Υφυπουρ¬ 
γό Παιδείας και Θρησκευμάτων Συμεών Κεδίκογλου» 
(Β' 1667), αποφασίζουμε: 

Από το σχολικό έτος 2013-2014, χορηγούμε στο 
Σωματείο «ΕΛΛΗΝΟΑΜΕΡΙΚΑΝΙΚΟ ΕΚΠΑΙΔΕΥΤΙΚΟ 
ΙΔΡΥΜΑ» άδεια ιδιωτικού- Σχολείου Δευτεροβάθμιας 
Εκπαίδευσης- Γ υμνασίου, είκοσι μία (21) αιθουσών (για 
21 τμήματα). Ο διακριτικός τίτλος άδειας ίδρυσης και 
λειτουργίας είναι: «Ιδιωτικό- Γυμνάσιο- ΚΟΛΛΕΓΙΟ ΨΥΧΙ¬ 
ΚΟΥ», με προσωνυμία «ΚΟΛΛΕΓΙΟ ΨΥΧΙΚΟΥ». Το σχολείο 
θα λειτουργήσει στην οδό Στ. Δέλτα 15, στο Ψυχικό, με 
νόμιμο εκπρόσωπο στο Υπουργείο Παιδείας και Θρη¬ 
σκευμάτων τον Λεωνίδα Χατζηδάκη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Οκτωβρίου 2013 

Ο ΥΦΥΠΟΥΡΓΟΣ 

ΣΥΜΕΩΝ ΚΕΔΙΚΟΓΛΟΥ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3451 


Αριθμ. απόφ. 21/2013 (4) 

Έγκριση της με αριθμό 1/2013 απόφασης της Ολομέλειας 
του Διοικητικού Πρωτοδικείου Πειραιώς σχετικά με 
την τροποποίηση του Κανονισμού Εσωτερικής Υπη¬ 
ρεσίας του Δικαστηρίου, έγκριση εν μέρει της με 
αριθμό 2/2013 απόφασης της Ολομέλειας του Διοικη¬ 
τικού Εφετείου Χανίων σχετικά με την τροποποίηση 
του Κανονισμού Εσωτερικής Υπηρεσίας του Δικαστη¬ 
ρίου αυτού, έγκριση της με αριθμό 3/2013 απόφασης 
της Ολομέλειας του Διοικητικού Πρωτοδικείου Κέρ¬ 
κυρας σχετικά με την τροποποίηση του Κανονισμού 
Εσωτερικής Υπηρεσίας του Δικαστηρίου αυτού. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις 6 Ιουνίου 2013, ημέρα Πέμπτη και ώρα 16.00 
συνήλθε στο κατάστημα του Συμβουλίου της Επικράτειας 
και στην αίθουσα συνεδριάσεων της Ολομέλειας απο- 
τελούμενο από τα μέλη του: Κων. Μενουδάκο, Πρόεδρο, 
Σωτ. Ρίζο, Φ. Αρναούτογλου, Αθ. Ράντο, Αγγ. Θεοφιλοπού- 
λου, Αικ. Συγγούνα, Ειρ. Σαρπ, Ε. Γαλανού, Αντιπροέδρους 
του Συμβουλίου της Επικράτειας και τους Συμβούλους 
Δ. Κωστόπουλο, Ν. Ρόζο, Χρ. Ράμμο, Ν. Μαρκουλάκη, 
Δ. Μαρινάκη, I. Μαντζουράνη, Αικ. Σακελλαροπούλου, Αικ. 
Χριστοφορίδου, Δ. Σκαλτσούνη, Α.-Γ. Βώρο, Μ. Γκορτζο- 
λίδου, Ε. Νίκα, I. Γράβαρη, Ε. Αντωνόπουλο, Σ. Μαρκάτη, 
Α. Ντέμσια, Φ. Ντζίμα, Σ. Χρυσικοπούλου, Η. Τσακόπουλο, 
Μ. Σταματελάτου, Δ. Κυριλλόπουλο, Α. Καλογεροπούλου, 
Ε. Κουσιουρή, Β. Ραφτοπούλου, Κ. Κουσούλη, Κ. Φιλοπού- 
λου, Θ. Αραβάνη, Κ. Πισπιρίγκο, Τ. Κόμβου, Β. Αναγνω- 
στοπούλου-Σαρρή, Π. Μπραΐμη και Π. Χαμάκο. Τα λοιπά 
μέλη, αν και προσκλήθηκαν, δεν εμφανίσθηκαν, γιατί είχαν 
κώλυμα. Παρέστη επίσης η Γραμματέας Μ. Παπασαρά- 
ντη, Προϊσταμένη της Διεύθυνσης της Γραμματείας του 
Συμβουλίου της Επικράτειας. Θέμα της συζήτησης ήταν η 
έγκριση της υτί αριθμ. 2/2013 αποφάσεως της Ολομέλειας 
του Διοικητικού Εφετείου Χανίων. 

Το Συμβούλιο άκουσε την Εισηγήτρια της υποθέσεως, 
Σύμβουλο Επικράτειας Β. Αναγνωστοπούλου-Σαρρή. 

Σκέφθηκε κατά το Νόμο 

1. Επειδή, κατά το στοιχ. Α' παρ. 1 του άρθρου 17 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (Κ.Ο.Δ.Κ.Δ.Λ.), που κυρώθηκε με 
το άρθρο πρώτο του Ν. 1756/1988 (Α' 35), όπως ισχύει, 
«... κάθε δικαστήριο ή εισαγγελία ... καταρτίζουν κανο¬ 
νισμό εσωτερικής υπηρεσίας, ο οποίος συμπληρώνεται, 
τροποποιείται ή αντικαθίσταται, όταν επιβάλλεται από 
υπηρεσιακές ανάγκες», ενώ, κατά την παρ. 4 του αυτού 
στοιχείου και άρθρου, όπως η παράγραφος αυτή αντικα- 
ταστάθηκε με το άρθρο 86 παρ. 1 του Ν. 4055/2012, Α' 51) 
«4. Ο Υπουργός Δικαιοσύνης, Διαφάνειας και Ανθρωπί¬ 
νων Δικαιωμάτων, ο Εισαγγελέας του Αρείου Πάγου, 
ο Γενικός Επίτροπος της Επικράτειας του Ελεγκτικού 
Συνεδρίου, ο Γενικός Επίτροπος της Επικράτειας των 
τακτικών διοικητικών δικαστηρίων και ο Πρόεδρος του 
οικείου Συμβουλίου Επιθεώρησης έχουν δικαίωμα να 
ζητήσουν τη σύνταξη, συμπλήρωση, τροποποίηση ή αντι¬ 
κατάσταση κανονισμού, του οικείου δικαστηρίου και 
δικαιοδοτικού κλάδου». Τέλος, κατά την παρ. 7, όπως η 
παράγραφος αυτή αντικαταστάθηκε με το άρθρο 86 του 
Ν. 4055/2012 (Α' 51), «7. Οι κανονισμοί και οι τροποποιή¬ 
σεις τους υποβάλλονται αμέσως στις οικείες ολομέλειες 
των ανώτατων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 


προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανώτατων 
δικαστηρίων και αφού διαβιβαστούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». Με 
τα έγγραφα α) 2537/20-2-2013 του Διοικητικού Πρωτοδι¬ 
κείου Πειραιώς, β) 684/7-3-2013 του Διοικητικού Εφετείου 
Χανίων και γ) 939/9-5-2013 του Διοικητικού Πρωτοδικεί¬ 
ου Κέρκυρας υπεβλήθησαν αντιστοίχως στο Συμβούλιο 
της Επικράτειας προς έγκριση, δυνάμει των ανωτέρω 
διατάξεων, οι αποφάσεις α) 1/2013 της Ολομέλειας των 
Δικαστών του Διοικητικού Πρωτοδικείου Πειραιώς, 
β) 2/2013 της Ολομέλειας των Δικαστών του Διοικητι¬ 
κού Εφετείου Χανίων και γ) 3/2013 της Ολομέλειας των 
Δικαστών του Διοικητικού Πρωτοδικείου Κέρκυρας, με 
τις οποίες επιχειρείται η τροποποίηση των Κανονισμών 
Εσωτερικής Υπηρεσίας των εν λόγω Δικαστηρίων. Επί 
των προτεινομένων αυτών τροποποιήσεων υπέβαλε τα 
αντίστοιχα με αριθ. πρωτ. 974/6-3-2013, 2131/13-5-2013 
και 223/16-1-2013 υπομνήματα η Γενική Επίτροπος της 
Επικράτειας των Τακτικών Διοικητικών Δικαστηρίων. 
Ήδη, κατόπιν της από 23-5-2013 προσκλήσεως του Προέ¬ 
δρου του Συμβουλίου της Επικράτειας, εισάγονται προς 
έγκριση από την Ολομέλεια του Συμβουλίου της Επι¬ 
κράτειας οι τροποποιήσεις αυτές. 

2. Επειδή, κατά τις διατάξεις που μνημονεύθηκαν στην 
προηγούμενη σκέψη, δεν είναι υποχρεωτική η συμμε¬ 
τοχή του Γ ενικού Επιτρόπου Επικράτειας των τακτικών 
διοικητικών δικαστηρίων στην συνεδρίαση της Ολομέ¬ 
λειας του Συμβουλίου της Επικράτειας εν συμβουλίω, 
όταν αυτή επιλαμβάνεται της εγκρίσεως, κατά τις εν 
λόγω διατάξεις, κανονισμών εσωτερικής υπηρεσίας διοι¬ 
κητικών δικαστηρίων. Νομίμως, συνεπώς, εν προκειμένω 
επιλαμβάνεται του ζητήματος ο παρών σχηματισμός, 
παρά την μη κλήση της Γ ενικής Επιτρόπου. Μειοψήφη¬ 
σε ο Σύμβουλος Κ. Κουσούλης, ο οποίος διατύπωσε τη 
γνώμη ότι, λόγω της φύσεως του προκειμένου ζητήμα¬ 
τος, που κατ’ εξοχήν συναρτάται με την οργάνωση και 
τη λειτουργία των τακτικών διοικητικών δικαστηρίων, 
έπρεπε να κληθεί στη συνεδρίαση η Γ ενική Επίτροπος, 
προκειμένου να ενημερώσει την Ολομέλεια επί των 
τιθεμένων ζητημάτων αρμοδιότητός της. 

3. Επειδή, όπως έχει ήδη γίνει δεκτό (Πρακτικά 10, 
12/2012, 5, 6/2013 της Ολομέλειας του Συμβουλίου της 
Επικράτειας εν συμβουλίω), καθ’ ερμηνεία των διατά¬ 
ξεων που μνημονεύθηκαν στην σκέψη 1, η Ολομέλεια 
του Συμβουλίου της Επικράτειας σε Συμβούλιο, ελέγ¬ 
χοντας υποβαλλόμενο προς έγκριση κανονισμό εσωτε¬ 
ρικής υπηρεσίας τακτικού διοικητικού δικαστηρίου, έχει 
την αρμοδιότητα, χωρίς να υποκαθίσταται στην κρίση 
των δικαστών της ολομέλειας του οικείου δικαστηρίου, 
να ελέγχει κατά πόσο συγκεκριμένες ρυθμίσεις του 
κανονισμού, και ιδίως αυτές που συνάπτονται με το 
σκοπό της εύρυθμης και αποτελεσματικής λειτουργίας 
του δικαστηρίου από πλευράς ταχείας διεκπεραιώσε- 
ως των εισαγόμενων σ’ αυτό υποθέσεων, εξυπηρετούν 
τον εν λόγω σκοπό. Όπως επίσης έγινε δεκτό, με τα 
Πρακτικά αυτά, δεν είναι επιτρεπτή, κατά την έννοια 
των αυτών διατάξεων, η εισαγωγή με τους κανονισμούς 
δικαστηρίων, ρυθμίσεων, οι οποίες οδηγούν, αμέσως ή 
εμμέσως, σε επιβράδυνση του ρυθμού εκδικάσεως των 
υποθέσεων. Κατ’ ακολουθίαν, δεν πρέπει κατ’ αρχήν να 

εισάγονται ρυθμίσεις με αντικείμενο την μείωση του 
αριθμού δικασίμων ή του αριθμού των υποθέσεων οι 
οποίες προσδιορίζονται σε κάθε δικάσιμο, καθώς και 
εκείνων, τις οποίες χρεώνεται κάθε δικαστής. Αντιθέ- 
τως, ενδείκνυται, έστω και προσωρινά, μέχρι τον ουσι¬ 
ώδη περιορισμό της εκκρεμότητας κάθε δικαστηρίου, 
η αύξηση των ανωτέρω αριθμών. Η δε Ολομέλεια του 
Συμβουλίου της Επικράτειας έχει την αρμοδιότητα να 
υποδεικνύει την προσθήκη ρυθμίσεων που εξυπηρετούν 
τον εν λόγω σκοπό. Ο Σύμβουλος Κων/νος Κουσούλης 
διετύπωσε την εξής γνώμη: για την αποτελεσματικότερη 
λειτουργία των διοικητικών δικαστηρίων, ο καθορισμός 
ελάχιστου ορίου ατομικής απόδοσης των δικαστικών 
λειτουργών ενδείκνυται να εκφράζεται με τη θέσπιση 
ορίου, το οποίο θα έχει ως βάση τη στάθμιση της δυ¬ 
σκολίας των υποθέσεων που τους ανατίθενται, και όχι 
με τη θέσπιση απλού αριθμητικού ορίου. Ειδικότερα 
ενδείκνυται η θέσπιση, με τους οικείους κανονισμούς, 
συστήματος, σύμφωνα με το οποίο ο πρόεδρος που δι¬ 
ενεργεί τη χρέωση των υποθέσεων θα τις χαρακτηρίζει 
ανάλογα με το βαθμό δυσκολίας τους με βάση ορισμένη 
κλίμακα (όπως, 1-5). Η τελική εκτίμηση του συντελεστή 
δυσκολίας μπορεί να ορίζεται ότι γίνεται μετά την ολο¬ 
κλήρωση της διασκέψεως. Σύμφωνα με τα παραπάνω, 
το ελάχιστο όριο απόδοσης κάθε δικαστικού λειτουργού 
θα ορίζεται ως συγκεκριμένο άθροισμα μονάδων σταθ¬ 
μισμένης δυσκολίας των υποθέσεων, τις οποίες δίκασε 
και όχι ως ένα απλό άθροισμά τους, ανεξάρτητα από 
το βαθμό δυσκολίας τους. Συμπληρωματικά ενδείκνυ- 
ται στους κανονισμούς λειτουργίας να θεσπίζονται ως 
κριτήρια προτάξεως εκδικάσεως των υποθέσεων κατά 
πρώτον η παλαιότητα, με βάση το χρόνο κατάθεσης, και 
κατά δεύτερον ο χαρακτήρας τους ως επειγουσών ή μη. 

4. Απόφαση 1/2013 της Ολομέλειας των Δικαστών του 
Διοικητικού Πρωτοδικείου Πειραιώς. 

Η απόφαση αυτή εξεδόθη κατόπιν της μερικής μό¬ 
νον εγκρίσεως από την Ολομέλεια του Συμβουλίου της 
Επικράτειας σε Συμβούλιο (αριθ. πρακτικού 10/2012) της 
επιχειρηθείσης με την απόφαση 1/2012 της Ολομέλειας 
των Δικαστών του εν λόγω Διοικητικού Πρωτοδικείου 
τροποποιήσεως του Κανονισμού Εσωτερικής Υπηρεσίας 
του δικαστηρίου. Με την απόφαση αυτή επιχειρείται εκ 
νέου η τροποποίηση του ως άνω Κανονισμού. Η τρο¬ 
ποποίηση αυτή, καθ’ ό μέρος αφορά την ρύθμιση του 
ζητήματος του καθορισμού των ωρών συνεδριάσεων 
των Τμημάτων του δικαστηρίου, ζητήματος ως προς 
το οποίο δεν είχαν εγκριθεί οι αντίστοιχες αρχικώς 
προταθείσες ρυθμίσεις, δεν προκαλεί παρατηρήσεις 
και πρέπει να εγκριθεί. Επισημαίνεται, όμως, ότι, οι 
ρυθμίσεις που προτείνονται το πρώτον με το ανωτέ¬ 
ρω με αριθ. πρωτ. 974/6-3-2013 υπόμνημα της Γενικής 
Επιτρόπου της Επικράτειας των Τακτικών Διοικητικών 
Δικαστηρίων, δεν μπορούν, κατά την προεκτεθείσα δι¬ 
άταξη της παρ. 4 στοιχ. Α' του άρθου 17 του Κώδικα 
Οργανισμού Δικαστηρίων να ληφθούν υπόψη, εφόσον 
το υπόμνημα αυτό δεν κατετέθη εγκαίρως κατά την 
αρχική συζήτηση περί τροποποιήσεως-συμπληρώσεως 
του εν λόγω Κανονισμού, κατά την οποία εγκρίθηκαν 
όλες οι λοιπές προταθείσες από την Ολομέλεια των 
δικαστών του ως άνω Διοικητικού Πρωτοδικείου ρυθ¬ 
μίσεις, πλην της προαναφερθείσας, ως προς την οποία 
και μόνον ανεπέμφθη η απόφαση στο αυτό όργανο 
προς αναδιατύπωση. Μετά την έγκριση των ρυθμίσεων, 


επί των οποίων δεν διατυπώθηκαν παρατηρήσεις, και 
την επάνοδο του Κανονισμού στην Ολομέλεια του Συμ¬ 
βουλίου της Επικράτειας εν συμβουλίω προς έγκριση 
των νέων τροποποιήσεων, οι οποίες εισήχθησαν στον 
Κανονισμό αυτό σε συμμόρφωση προς το αρχικό πρα¬ 
κτικό αυτής, δεν θα ήταν επιτρεπτό να διατυπωθούν 
και πάλι νέες παρατηρήσεις επί άλλων αυτή τη φορά 
ρυθμίσεων, οι οποίες όμως έχουν ήδη εγκριθεί. Η Αντι¬ 
πρόεδρος Αγγελική Θεοφιλοπούλου και οι Σύμβουλοι 
Χρίστος Ράμμος, Αικατερίνη Σακελλαροπούλου, Αικα¬ 
τερίνη Χριστοφορίδου, Ευαγγελία Νίκα, Ηρακλής Τσα- 
κόπουλος, Εμμανουήλ Κουσιουρής, Κων/νος Κουσούλης 
και Παναγιώτης Χαμάκος διατύπωσαν τη γνώμη ότι το 
παραπάνω υπόμνημα παραδεκτώς υποβλήθηκε κατά την 
παρούσα συζήτηση, διότι η Ολομέλεια του Συμβουλίου 
της Επικράτειας, κατά τον έλεγχο υποβαλλόμενου προς 
έγκριση κανονισμού εσωτερικής υπηρεσίας τακτικού δι¬ 
οικητικού δικαστηρίου, έχει αρμοδιότητα να υποδεικνύει 
την προσθήκη ρυθμίσεων που εξυπηρετούν τον σκοπό 
της ταχείας διεκπεραιώσεως των εισαγομένων στο οι¬ 
κείο δικαστήριο υποθέσεων και ο Γενικός Επίτροπος 
της Επικράτειας των τακτικών διοικητικών δικαστηρίων 
μπορεί να ζητήσει τη σύνταξη, συμπλήρωση, τροποποί¬ 
ηση ή αντικατάσταση του κανονισμού του δικαστηρίου, 
όχι μόνον κατά την αρχική συζήτηση περί τροποποιή¬ 
σεως-συμπληρώσεως εσωτερικού κανονισμού τακτικού 
διοικητικού δικαστηρίου, κατά την οποία εγκρίθηκαν 
οι λοιπές προταθείσες από την ολομέλεια αυτού ρυθ¬ 
μίσεις, αλλά και σε κάθε άλλη περίπτωση αναπομπής 
της αποφάσεως στο ίδιο όργανο για αναδιατύπωση, 
όπως συνέβη κατά το παρελθόν (απόφαση 8/2013 της 
Ολομέλειας εν συμβουλίω). 

5. Απόφαση 2/2013 της Ολομέλειας των Δικαστών του 
Διοικητικού Εφετείου Χανιών. 

Με την απόφαση αυτή επιχειρείται η έγκριση νέου 
Κανονισμού Εσωτερικής Υπηρεσίας του δικαστηρίου 
σε αντικατάσταση του ισχύοντος Κανονισμού (Πρακτικά 
1/1989 και 1/1990 της Ολομέλειας των δικαστών του Δι¬ 
οικητικού Εφετείου Χανίων), ο οποίος απαρτίζεται από 
τρία κεφάλαια με τον τίτλο «Μέρος πρώτο» - Οργάνωση 
και λειτουργία του Δικαστηρίου, «Μέρος Δεύτερο» -Ορ¬ 
γάνωση και λειτουργία της Γραμματείας και «Μέρος Τρί¬ 
το» - Λοιπές διατάξεις γενικού περιεχομένου. Ως προς 
τα δύο τελευταία κεφάλαια του ανωτέρω Κανονισμού οι 
προτεινόμενες ρυθμίσεις δεν προκαλούν παρατηρήσεις 
και πρέπει να εγκριθούν, ως έχουν. Δεδομένου όμως, 
ότι, όπως προκύπτει από τα στοιχεία που εκτίθενται 
στους ετησίως υποβαλλόμενους στο Υπουργείο Δικαι¬ 
οσύνης «πίνακες κίνησης υποθέσεων στα Διοικητικά 
Δικαστήρια», στο Δικαστήριο αυτό υφίσταται εκκρεμό¬ 
τητα, η οποία βαίνει αυξανόμενη (εκκρεμείς υποθέσεις 
την 31.12.2010 περίπου 1.640, την 31-12-2011 περίπου 2.226 
και την 31-12-2012 περίπου 2.397, ενώ κατά τα έτη 2011 
και 2012 εξεδόθησαν αντιστοίχως 155 και 537 αποφάσεις, 
με συζητηθείσες, κατά το έτος 2012, 358 αποφάσεις), 
απαιτείται η τροποποίηση του υφιστάμενου Κανονισμού, 
με την εισαγωγή ρυθμίσεων που να διασφαλίζουν ότι 
εφεξής ο προσδιορισμός των υποθέσεων ανά δικάσιμο 
και η συνακόλουθη χρέωση των δικαστών θα γίνεται 
κατά τρόπο ώστε η ανά δικαστή ετήσια χρέωση, η οποία 
και πρέπει να τηρείται απαρέγκλιτα, να μην είναι κατώ¬ 
τερη από 120 υποθέσεις, ενώ ως προς τις υποθέσεις που 
πρέπει να συμπεριλαμβάνονται ή όχι στον κατώτατο 

αυτό αριθμό, οι προτεινόμενες ρυθμίσεις δεν προκαλούν 
παρατηρήσεις και πρέπει να εγκριθούν. 

Επισημαίνεται ότι επί μέρους διατάξεις του νέου 
Κανονισμού οδηγούν σε επιβράδυνση του ρυθμού εκδι- 
κάσεως των υποθέσεων, ενώ παραλείπεται η εισαγωγή 
συστήματος κατανομής των αιτήσεων ασφαλιστικών 
μέτρων του άρθρου 5 του Ν. 3886/2010 κατά το χρονικό 
διάστημα λειτουργίας των Τμημάτων Διακοπών, η οποία 
είναι απαραίτητη ενόψει του κατεπείγοντος χαρακτήρα 
των υποθέσεων και της διαγραφόμενης από τις διατά¬ 
ξεις του ανωτέρω νόμου σύντομης διαδικασίας. Ενόψει 
αυτών αλλά και όσων έγιναν δεκτά στη σκέψη 3, πρέπει 
να αναδιατυπωθούν ή να καταργηθούν οι διατάξεις α) 
του άρθρου 3 παρ. 3 και 7 παρ. 2, οι οποίες πρέπει να 
συμπληρωθούν, ώστε να συμπεριλάβουν στις εκδικαζό- 
μενες κατά την περίοδο των δικαστικών διακοπών υπο¬ 
θέσεις και τις υποθέσεις των ασφαλιστικών μέτρων του 
άρθρου 5 Ν. 3886/2010, β) του άρθρου 3Α παρ. 2, 3 και 4 
(περίπτωση αναβολής λόγω αποχής δικηγόρων ή απερ¬ 
γίας των υπαλλήλων ή άλλων παραγόντων της δίκης, 
περίπτωση ασθένειας Δικαστή και περίπτωση προσδι¬ 
ορισμού υποθέσεων καθ’ υπέρβαση του προβλεπόμενου 
ανά δικαστικό έτος αριθμού υποθέσεων), οι οποίες και 
πρέπει να αντικατασταθούν με τις προτεινόμενες στο 
ανωτέρω (βλ. σκ. 1 εντέλει) με αριθ. πρωτ. 2131/13-5-2013 
υπόμνημα της Γενικής Επιτρόπου της Επικράτειας των 
Τακτικών Διοικητικών Δικαστηρίων αντίστοιχες ρυθμί¬ 
σεις, δηλ. τις περιεχόμενες στην παρ. 4 περ. γ', δ' και ε' 
του εν λόγω υπομνήματος, γ) του άρθρου 3Α παρ. 6, της 
οποίας πρέπει να αντικατασταθούν ή να αναδιατυπω¬ 
θούν οι ειδικότερες ρυθμίσεις που αφορούν την αύξηση 
του προσδιορισμού των υποθέσεων στις περιπτώσεις 
των ομοίων και της εκδικάσεως υποθέσεων για σοβα¬ 
ρούς λόγους. Η πρώτη των εν λόγω ρυθμίσεων πρέπει 
να αντικατασταθεί με την προτεινόμενη από το ως άνω 
υπόμνημα ρύθμιση (παρ. 4 περ. β') περί αυξήσεως των 
υποθέσεων κατά 30% του κατώτατου αριθμού ανατι- 
θεμένων ανά δικαστή υποθέσεων, εφόσον οι υποθέσεις 
αυτές είναι όμοιες ή θέτουν ζήτημα το οποίο έχει ήδη 
επιλυθεί αμετακλήτως. Η δεύτερη των ρυθμίσεων αυ¬ 
τών απαιτείται να διευκρινισθεί εάν αναφέρεται στην 
προσαύξηση των υποθέσεων επειγουσών περιπτώσεων, 
για τις οποίες προβλέπει ειδικά το άρθρο 15 παρ. 7 
περ. β στοιχ. δδ του Κώδικα Οργανισμού Δικαστηρίων 
(Ν. 1756/1988), όπως έχει τροποποιηθεί με το άρθρο 
85 του Ν. 4055/2012, και η οποία, άλλωστε, ρητά προ- 
βλέπεται στον υπό έγκριση Κανονισμό στην παρ. 1 του 
άρθρου 3Α αυτού ή αναφέρεται σε εξαιρετικές περιπτώ¬ 
σεις κατά τις οποίες η χρέωση θα γίνεται επί επιπλέον 
της ως άνω κατά νόμον προβλεπομένης χρεώσεως. Εάν 
συντρέχει η πρώτη περίπτωση, η ρύθμιση αυτή αφενός 
προσκρούει στην προαναφερθείσα διάταξη, αφετέρου 
αντιφάσκει και προς τη ρύθμιση του ζητήματος αυτού 
από τον ίδιο τον Κανονισμό και, συνεπώς, πρέπει να δια¬ 
γράφει. Τέλος, θα πρέπει να περιληφθεί στον Κανονισμό 
η ρύθμιση που προτείνεται στο ανωτέρω υπόμνημα της 
Γενικής Επιτρόπου (παρ. 4 περ. στ' του υπομνήματος) 
για το δικαστικό σχηματισμό που θα επιλαμβάνεται, 
κατά το χρονικό διάστημα των δικαστικών διακοπών, 
των αιτήσεων αναστολής και των αιτήσεων ασφαλιστι¬ 
κών μέτρων του άρθρου 5 Ν. 3886/2010. Εξάλλου, ως 
προς την ειδικότερη ρύθμιση της προαναφερθείσας 
παρ. 6 άρθρο 3Α του Κανονισμού περί προσαυξήσεως 


κατά 10% του κατώτατου αριθμού των υποθέσεων που 
θα πρέπει να χρεώνεται κάθε Δικαστής επικράτησε η 
άποψη ότι θα πρέπει να παραμείνει και να εγκριθεί ως 
έχει, ενώ ο Αντιπρόεδρος Σ. Ρίζος και οι Σύμβουλοι 
Δ. Κωστόπουλος, Αικ. Χριστοφορίδου, Ε. Νίκα, Φ. Ντζίμας 
, Μ. Σταματελάτου, Β. Ραφτοπούλου, Κ. Πισπιρίγκος και 
Β. Αναγνωστοπούλου-Σαρρή, διατύπωσαν την άποψη ότι 
η ρύθμιση αυτή θα έπρεπε να απαλειφθεί και οι υποθέ¬ 
σεις αυτές να συμπεριληφθούν στον κατώτατο συνολικό 
αριθμό των χρεουμένων ανά δικαστή υποθέσεων. 

Περαιτέρω, στο άρθρο 2 παρ. 6 του Κανονισμού η λέξη 
«τώρα» πρέπει να αντικατασταθεί με τη λέξη «όμως», στο 
δε άρθρο 3 Α παρ. 1 η φράση «.αλλά και να αποφεύγο¬ 

νται δυσχέρειες στην άσκηση του δικαιοδοτικού έργου 
και να αποτρέπεται η έκδοση αντιφατικών αποφάσεων 
από το Δικαστήριο» πρέπει να διαγράφει ως μη προσή¬ 
κουσα σε Κανονισμό Δικαστηρίου, όπως επίσης πρέπει 
να διαγράφει και η φράση «Η χρέωση στους δικαστές 
του Τμήματος πρέπει να είναι ισομερής και ισοβαρής», 
ως αποτελούσα πλεονασμό. Στο άρθρο 11 παρ. 2 εδαφ. ι' 
πρέπει να διορθωθεί η φράση «....η παράδοση αυτών προ 
τον...» με τη φράση «... η παράδοση αυτών προς τον...». 

6. Απόφαση 3/2013 της Ολομέλειας των Δικαστών του 
Διοικητικού Πρωτοδικείου Κέρκυρας. 

Οι επιχειρούμενες ρυθμίσεις ως προς τα Τμήματα συνε¬ 
δριάσεων και το αντικείμενο αυτών, ως προς τον αριθμό 
των δικασίμων και τις ημέρες και ώρες συνεδριάσεων 
δεν προκαλούν παρατηρήσεις και πρέπει να εγκριθούν. 
Αντιθέτως, η προτεινόμενη με την παρ. 4 του άρθρου 2 
του Κανονισμού ρύθμιση ως προς τον αριθμό των ανα- 
τιθεμένων σε κάθε δικαστή υποθέσεων, δεν εγκρίνεται, 
κατά τα εκτεθέντα στη σκέψη 2. Ως προς το σημείο 
αυτό ενδείκνυται η τροποποίηση του Κανονισμού, με 
την εισαγωγή ρυθμίσεως που να διασφαλίζει ότι εφε¬ 
ξής ο προσδιορισμός των υποθέσεων ανά δικάσιμο και 
η συνακόλουθη χρέωση των δικαστών θα γίνεται κατά 
τρόπο ώστε η ανά δικαστή χρέωση να μην είναι κατώ¬ 
τερη από τις 210 υποθέσεις ετησίως, στις οποίες δεν θα 
συνυπολογίζονται οι αιτήσεις προσωρινής προστασίας 
και οι αιτήσεις διορθώσεως ή ερμηνείας. Αντιθέτως, θα 
συνυπολογίζονται οι αποφάσεις επί αιτήσεων συμμορ- 
φώσεως της Διοικήσεως προς τις αποφάσεις των διοικη¬ 
τικών δικαστηρίων (Ν. 3068/2002), οι αιτήσεις για δίκαιη 
ικανοποίηση και οι υποθέσεις εν συμβουλίω κατά τη 
διαδικασία των άρθρων 126Α του Κ.Δ.Δ. και 34Α του π.δ. 
18/1989. Ως προς τις τελευταίες όμως αυτές υποθέσεις, 
δηλ. τις υποθέσεις εν συμβουλίω, ο συνυπολογισμός τους 
στον παραπάνω αριθμό των ετησίως ανατιθεμένων ανά 
δικαστή υποθέσεων, θα πρέπει να γίνεται μόνον κατά 
το ήμισυ, κατ’ αποδοχή της ρυθμίσεως που προτείνεται 
με το 223/16-1-2013 υπόμνημα της Γ ενικής Επιτρόπου της 
Επικράτειας των Τακτικών Διοικητικών Δικαστηρίων. Πε¬ 
ραιτέρω, οι λοιπές προτεινόμενες ρυθμίσεις , ως προς 
τον προσδιορισμό των υποθέσεων κατά τη διάρκεια των 
Χριστουγέννων και του Πάσχα, στις επείγουσες περιπτώ¬ 
σεις, σε περίπτωση αποχής των δικηγόρων ή απεργίας 
των υπαλλήλων και σε περίπτωση μη συμμετοχής δικα- 
στού σε δικάσιμο του Τμήματος ή αναρρωτικής αδείας, 
δεν προκαλούν παρατηρήσεις και πρέπει να εγκριθούν. 

Διά ταύτα 

1. Εγκρίνει την εισαγόμενη με την απόφαση 1/2013 της 
Ολομέλειας των Δικαστών του Διοικητικού Πρωτοδικείου 
Πειραιώς τροποποίηση του Κανονισμού Εσωτερικής Υπη¬ 
ρεσίας του Δικαστηρίου. 

2. Εγκρίνει εν μέρει τον εισαγόμενο με την απόφαση 
2/2013 της Ολομέλειας των Δικαστών του Διοικητικού 
Εφετείου Χανίων νέο Κανονισμό Εσωτερικής Υπηρεσίας 
του Δικαστηρίου και αναπέμπει την απόφαση στο αυτό 
όργανο προς τροποποίηση και συμπλήρωση, κατά το 
σκεπτικό. 

3. Εγκρίνει εν μέρει την εισαγόμενη με την απόφαση 
3/2013 της Ολομέλειας των Δικαστών του Διοικητικού 
Πρωτοδικείου Κέρκυρας τροποποίηση του Κανονισμού 
Εσωτερικής Υπηρεσίας του Δικαστηρίου και αναπέμπει 
την απόφαση στο αυτό όργανο προς τροποποίηση και 
συμπλήρωση, κατά το σκεπτικό. 

Κρίθηκε και αποφασίσθηκε στην Αθήνα στις 6 Ιουνίου 
2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΕΝΟΥΔΑΚΟΣ 

-♦- 

Αριθμ. 79799/16455 (5) 

Καθιέρωση 24ωρης και επταήμερης απασχόλησης και 
τις αργίες και εορτές για το Γραφείο Ληξιαρχείου 
του Δήμου Σύρου-Ερμούπολης (Δ.Ε. Ερμούπολης, Πο- 
σειδωνίας και Άνω Σύρου). 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α'). 

2. Τις διατάξεις των άρθρων 1 και 280 του του 
Ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης -Πρόγραμμα Καλ¬ 
λικράτης» (ΦΕΚ 87/Α'). 

3. Τις διατάξεις του Π.Δ. 143/2010 «Οργανισμός της 
Αποκεντρωμένης Διοίκησης Αιγαίου» (ΦΕΚ 236/Α'). 

4. Την αριθ. 376/2013 απόφαση η οποία τροποποίησε 
την με αριθ. 259/2013 απόφαση σε ορθή επανάληψη του 
Δημοτικού Συμβουλίου του Δήμου Σύρου-Ερμούπολης 
περί καθιέρωσης 24ωρης και επταήμερης απασχόλησης 
και τις αργίες και εορτές για το Γραφείο Ληξιαρχείου 
του Δήμου Σύρου-Ερμούπολης (Δ.Ε. Ερμούπολης Ποσει- 
δωνίας και Άνω Σύρου), σύμφωνα με την νέα βεβαίωση 
της Διεύθυνσης Οικονομικών Υπηρεσιών του άνω Δήμου, 
αποφασίζουμε: 

Α. Καθιερώνουμε την 24ωρη και επταήμερη απα¬ 
σχόληση και τις ημέρες αργιών και εορτών για τους 
τρεις (3) δημοτικούς υπαλλήλους ΔΕΙ Διοικητικού του 
Γ ραφείου Ληξιαρχείου (Δ.Ε. Ερμούπολης, Ποσειδωνίας 
και Ανω Σύρου) της Διεύθυνσης Διοικητικών Υπηρεσι¬ 
ών, Υποστήριξης Πολιτικών Οργάνων και Εξυπηρέτη¬ 
σης Πολίτη του Δήμου Σύρου-Ερμούπολης λόγω της 
ιδιαίτερης φύσης των εργασιών τους καθόσον όπως 
αναφέρεται στις με αριθ. 259/2013 και 376/2013 απο¬ 
φάσεις του Δημοτικού Συμβουλίου Σύρου-Ερμούπολης 
με τα άρθρα 4 και 8Α του Ν. 4144/2013 προσδιορίζεται 
η λειτουργία του Πληροφοριακού Συστήματος Δια¬ 
χείρισης Ληξιαρχικών Πράξεων και σύμφωνα με αυτά 
μόνο οι Ληξίαρχοι ως διαπιστευμένοι χρήστες έχουν 
πρόσβαση στο άνω πληροφοριακό σύστημα και για 
το λόγο αυτό καθίσταται άμεση ανάγκη για την καθι¬ 


έρωση 24ωρης και επταήμερης απασχόλησης και τις 
ημέρες αργιών και εορτών. 

Β. Από την παρούσα απόφαση προκαλείται δαπάνη 
σε βάρος του προϋπολογισμού του Δήμου Σύρου-Ερ¬ 
μούπολης για το έτος 2014 ύψους 7.631,16 ευρώ, η οποία 
θα εγγράφει στους αντίστοιχους κωδικούς (10-6012,10- 
6051.001,10-6051.003). 

(Η με Α.Π.21495/7-11-2013 σε ορθή επανάληψη Βεβ. Πι¬ 
στώσεων της Οικονομικής Υπηρεσίας του Δήμου Σύρου- 
Ερμούπολης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σύρος, 28 Ιανουάριου 2014 

Η Γ ενική Γ ραμματέας Αποκεντρωμένης Διοίκησης 
ΧΡΙΣΤΙΑΝΑ ΚΑΛΟΓΗΡΟΥ 

-♦- 

Αριθμ. 2065/152 (6) 

Τροποποίηση της συστατικής πράξης του Ν.Π.Δ.Δ «Ορ¬ 
γανισμός Κοινωνικής Προστασίας, Αλληλεγγύης και 
Παιδείας-ΑΝΔΡΟΜΑΝΑ» Δήμου Δεσκάτης, όπως αυτό 
συστάθηκε με την υπ ’αριθ. 39/2011 απόφαση του Δη¬ 
μοτικού Συμβουλίου Δεσκάτης (ΦΕΚ 767/τ.Β'/6.5.2011) 
και τροποποιήθηκε μεταγενέστερα με την υπ’ αριθ. 
243/2012 απόφαση του Δημοτικού Συμβουλίου Δε¬ 
σκάτης (ΦΕΚ 99/τ.Β723-1-2013). 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 103 και 280 του Ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης-Πρόγραμμα- Καλλικράτης» (ΦΕΚ 
87/τ.Α77-6-2010). 

2. Τις διατάξεις του Π.Δ 141/2010 «Οργανισμός της Απο¬ 
κεντρωμένης Διοίκησης Ηπείρου-Δυτικής Μακεδονίας» 
(ΦΕΚ 234/Τ.Α727-12-2010). 

3. Τ ις διατάξεις του άρθρου 16 του Ν. 4147/2013(ΦΕΚ 98/ 
τ.Α726-4-2013) Κύρωση της από 31.12.2012 Πράξης Νομοθε¬ 
τικού Περιεχομένου «Ρυθμίσεις κατεπειγόντων θεμάτων 
αρμοδιότητας των Υπουργείων Εσωτερικών, Εργασίας, Κοι¬ 
νωνικής Ασφάλισης και Πρόνοιας, Δημόσιας Τάξης και Προ¬ 
στασίας του Πολίτη, της Γ ενικής Γ ραμματείας της Κυβέρ¬ 
νησης και του Υπουργού Επικράτειας και άλλες διατάξεις. 

4. Τις διατάξεις των άρθρων 239 και 240 του Ν. 3463/ 
2006 (ΦΕΚ 114/τ.Α78.6.2006) «Κύρωση του Κώδικα Δήμων 
και Κοινοτήτων». 

5. Την υπ’ αριθ. 39/2011 (ΦΕΚ 767/τ.Β76-5-2011) απόφα¬ 
ση του Δημοτικού Συμβουλίου Δεσκάτης Ν. Γρεβενών, 
περί σύστασης του Ν.Π.Δ.Δ «Οργανισμός Κοινωνικής 
Προστασίας, Αλληλεγγύης και Παιδείας-ΑΝΔΡΟΜΑΝΑ» 
Δήμου Δεσκάτης «Σχολικής Επιτροπής Δευτεροβάθμιας 
Εκπαίδευσης Δήμου Ορεστίδος Νομού Καστοριάς». 

6. Την υπ’ αριθ. 243/2012(ΦΕΚ 99/τ.Β723-1-2013) από¬ 
φαση του Δημοτικού Συμβουλίου Δεσκάτης Ν. Γ ρεβε¬ 
νών περί τροποποίησης την υπ’ αριθ. 39/2011 (ΦΕΚ 767/ 
τΒ76-5-2011) απόφασής του. 

7. Την υπ’ αριθ. 325/2013 απόφαση του Δημοτικού Συμ¬ 
βουλίου του Δήμου Δεσκάτης περί τροποποίησης της 
ετήσιας τακτικής επιχορήγησης του Δήμου Δεσκάτης, 
αποφασίζουμε: 

Τροποποιούμε τη συστατική πράξη του Ν.Π.Δ.Δ «Ορ¬ 
γανισμός Κοινωνικής Προστασίας, Αλληλεγγύης και 

Παιδείας-ΑΝΔΡΟΜΑΝΑ» Δήμου Δεσκάτης, όπως αυτό 
συστάθηκε με την υπ’ αριθ. 39/2011 απόφαση του 
Δημοτικού Συμβουλίου Δεσκάτης (ΦΕΚ 767/τ.Β'/6-5- 
2011) και τροποποιήθηκε μεταγενέστερα με την υπ ’αριθ. 
243/2012 απόφαση του Δημοτικού Συμβουλίου Δεσκάτης 
(ΦΕΚ 99/τ.Β723-1-2013), ως προς τη περίπτωση α) της 
παρ. 4 της συστατικής πράξης, ως εξής: 

7. Πόροι του Ν.Π.Δ.Δ είναι: 

α) η ετήσια τακτική επιχορήγηση του Δήμου η οποία 
ανέρχεται τουλάχιστον σε 250.000,00 ευρώ και η τυχόν 
έκτακτη επιχορήγηση το ύψος της οποίας διαμορφώ¬ 
νεται ανάλογα με τις εκάστοτε ανάγκες που οδηγούν 
στην καταβολή της έκτακτης επιχορήγησης. 

Κατά τα λοιπά ισχύει υπ’ αριθ. 39/2011 απόφαση του 
Δημοτικού Συμβουλίου Δεσκάτης (ΦΕΚ 767/τ.Β'/6-5-2011) 

Από την παρούσα απόφαση δεν προκαλείται δαπά¬ 
νη σε βάρος του, υπό κατάρτιση προϋπολογισμού, του 
Δήμου Δεσκάτης οικονομικού έτους 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 27 Ιανουάριου 2014 

Η Γενική Γραμματέας Αποκεντρωμένης Διοίκησης 
ΒΑΣΙΛΙΚΗ ΕΥΤΑΞΑ 

-♦- 

Αριθμ. 853 (7) 

Απονομή της Ηθικής Αμοιβής του Επαίνου στην 
υπάλληλο Μιχαλοπούλου Χαρίκλεια. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθρου 6 του Ν. 3852/2010, «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» (ΦΕΚ 
87Α'/07.06.2010) με τις οποίες συνίσταται ως ενιαία 
αποκεντρωμένη μονάδα διοίκησης του κράτους, η Απο¬ 
κεντρωμένη Διοίκηση Μακεδονίας-Θράκης. 

2. Το Π.Δ. 142/27.12.2010 «Οργανισμός της Αποκε¬ 
ντρωμένης Διοίκησης Μακεδονίας-Θράκης (ΦΕΚ 235 
Α727.12.2010) 

3. Τις διατάξεις των άρθρων 61 και 62 του Ν. 3528/2007 
(ΦΕΚ 26/τ.Α709.02.2007) «Κύρωση του Κώδικα Κατάστα¬ 
σης Δημοσίων Πολιτικών Διοικητικών Υπαλλήλων και 
Υπαλλήλων ΝΠΔΔ». 

4. Το αριθμ. πρωτ. 3016/14.11.2013 έγγραφο του Γε¬ 
νικού Γραμματέα της Αποκεντρωμένης Διοίκησης 
Μακεδονίας-Θράκης, με το οποίο εισηγείται την απο¬ 
νομή της ηθικής αμοιβής του επαίνου στην υπάλληλο 
Μιχαλοπούλου Χαρίκλεια του Χρήστου. 

5. Την από 19/12/2013 (αριθμ. πρακτικού 16/19.12/2013) 
σύμφωνη γνώμη του Υπηρεσιακού Συμβουλίου των 
υπαλλήλων της Α.Δ.Μ.Θ, αποφασίζουμε: 

Απονέμουμε την ηθική αμοιβή του «Επαίνου» στην 
υπάλληλο Μιχαλοπούλου Χαρίκλεια του Χρήστου του 
κλάδου ΠΕ Μηχανικών με βαθμό Β' καθόσον συνέγρα- 
ψε το βιβλίο «Περιβάλλον - Νομοθεσία» (έκδοση ΥΠΕ- 
ΧΩΔΕ-ΔΙΠΕΧΩ, Θεσσαλονίκη 1995) το οποίο αρχικά τυ¬ 
πώθηκε σε χίλια αντίτυπα και διανεμήθηκε σε φορείς 
του Δημοσίου που ασχολούνται με Περιβαλλοντικά 
Θέματα (επανεκδόθηκε το έτος 1999)/ έργο το οποίο 
θεωρείται καινοτόμο, μοναδικό στο είδος του και απο¬ 
τελεί οδηγό εκπόνησης των Μελετών Περιβαλλοντικών 
Επιπτώσεων για δημόσια και ιδιωτικά έργα, το οποίο 


συμβουλεύονται οι φορείς του δημόσιου και ιδιωτικού 
τομέα που ασχολούνται με θέματα Περιβάλλοντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Ιανουάριου 2014 

Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθμ. 408 (8) 

Διαπίστωση ανάγκης για υπερωριακή απασχόληση και 
καθιέρωση με αμοιβή υπερωριακής εργασίας έως 
31-03-2014 για τους υπαλλήλους της Δ/νσης Ανά¬ 
πτυξης των Π.Ε. Μαγνησίας και Σποράδων της Πε¬ 
ριφέρειας Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρ. 176 του Ν. 3852/2010 (ΦΕΚ 
87/Α707.06.2010) «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης», όπως αντικαταστάθηκαν με το άρθρ. 5 του 
Ν. 4071/2012 (ΦΕΚ 85/11-4-2012 τ.Α'). 

2. Τις διατάξεις του άρθρου 20 του Ν. 4024/2011 (ΦΕΚ 
222/Α72011) και την αριθμ. 2/78400/0022/14-11-2011 εγκύκλιο 
του ΓΛΚ «Παροχή οδηγιών για την εφαρμογή των διατά¬ 
ξεων του 2ου Κεφαλαίου του Ν. 4024/2011» (ΦΕΚ 226/Α). 

3. Τις διατάξεις του άρθρ. 37 του Π.Δ. 129/2010 (ΦΕΚ 
222/Α727.12.2010) «Οργανισμός Περιφέρειας Θεσσαλίας». 

4. Τις διατάξεις των άρθρων 12 παρ. 10 και 15 παρ. 18 
εδαφ. 2 του Ν. 2503/1997 «Διοίκηση, οργάνωση, στελέχωση 
της Περιφέρειας» και αυτές του Ν. 2362/95 «Περί Δημόσιου 
Λογιστικού» όπως τροποποιήθηκαν με του Ν. 3871/2010. 

5. Την αριθμ. 2/72757/0022/31-12-2003 διαταγή του ΓΛΚ 
του Υπ. Οικονομίας και Οικονομικών με την οποία πα¬ 
ρέχονται οδηγίες για την εφαρμογή των διατάξεων του 
Ν. 3205/2003 και το αρ. 2/80427/0026/30-11-12 έγγραφο 
του Γ ΛΚ με θέμα έγκριση δαπανών και διάθεση πιστώ¬ 
σεων του προϋπολογισμού των Περιφερειών. 

6. Τις διατάξεις του άρθρου 25 παρ. 7 του Ν. 2738/1999 
«Συλλογικές διαπραγματεύσεις στη Δημόσια Διοίκηση κλπ.». 

7. Την υπ’ αρ. 82/2014 απόφαση της Οικονομικής Επι¬ 
τροπής (Πρακτικό 2ο/20-01-2014) περί της «Εγκρισης 
διάθεσης πίστωσης και δαπάνης για την πληρωμή Υπε¬ 
ρωριών έως 31/03/2014». 

8. Τις έκτακτες κι αυξημένες υπηρεσιακές ανάγκες 
της Διεύθυνσης Ανάπτυξης των Π.Ε. Μαγνησίας και Σπο¬ 
ράδων για την αντιμετώπιση των οποίων απαιτείται η 
απασχόληση των υπαλλήλων της πέραν του κανονικού 
ωραρίου εργασίας. 

9. Το γεγονός ότι για την υπερωριακή απασχόληση, 
η δαπάνη της οποίας ανέρχεται στο ποσό των πέντε 
χιλιάδων ευρώ (5.000€), έχουν προβλεφθεί σχετικές 
πιστώσεις στον προϋπολογισμό εξόδων οικονομικού 
έτους 2014 της Περιφέρειας Θεσσαλίας - Π.Ε. Μαγνησίας 
και Σποράδων (ΚΑΕ 0511). 

10. Την αρ. Α/Α 325/2014 ανάληψης δέσμευσης πίστω¬ 
σης προϋπολογισμού των Π.Ε. Μαγνησίας και Σποράδων, 
σύμφωνα με το Π.Δ. 113/2010 (ΦΕΚ 194/Α722.11.2010) «Ανά¬ 
ληψη υποχρεώσεων από τους διατάκτες», αποφασίζουμε: 

Α) Διαπιστώνουμε την ανάγκη για υπερωριακή απασχό¬ 
ληση των υπαλλήλων της Δ/νσης Ανάπτυξης έως 31.03.2014 
για την κάλυψη των αυξημένων υπηρεσιακών αναγκών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β) Καθιερώνουμε με αμοιβή υπερωριακή εργασία κατά 
τις απογευματινές ώρες των εργάσιμων ημερών για το 
ανωτέρω χρονικό διάστημα και μέχρι 1260 ώρες συ¬ 
νολικά για είκοσι ένα υπαλλήλους (μέγιστο 20 ώρες/ 
μήνα/υπάλληλο). 

Θα ακολουθήσει με σχετική απόφασή μας η συγκρό¬ 
τηση του συνεργείου υπερωριακής απασχόλησης με 
την ονομαστική αναφορά των συμμετεχόντων σε αυτό 
υπαλλήλων και την κατανομή των ωρών υπερωριακής 
απασχόλησης. Η ανωτέρω δαπάνη, η οποία ανέρχεται 
στο ποσό των πέντε χιλιάδων ευρώ (5.000€), θα καλυ¬ 
φθεί από πιστώσεις του προϋπολογισμού των Π.Ε. Μα¬ 
γνησίας και Σποράδων οικονομικού έτους 2014, Φορέας 
073 - ΚΑΕ 0511. Υπεύθυνος για την παρακολούθηση και 
τον έλεγχο πραγματικής παροχής υπερωριακής απα¬ 
σχόλησης ορίζεται ο Αν. Προϊσταμένου της Δ/νσης Ανά¬ 
πτυξης των Π.Ε. Μαγνησίας και Σποράδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 23 Ιανουάριου 2014 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

-*- 

Αριθμ. 313 (9) 

Καθιέρωση υπερωριακής εργασίας με αμοιβή των υπαλ¬ 
λήλων της Περιφερειακής Ενότητας Ευρυτανίας της 
Περιφέρειας Στερεός Ελλάδας για το έτος 2014. 

Ο ΠΕΡΙΦΕΡΕΙΑΡΧΗΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις 

α) του άρθρου 29 του Ν. 3528/2007 «Κύρωση του Κώδι¬ 
κα Κατάστασης Δημόσιων Πολιτικών Διοικητικών Υπαλ¬ 
λήλων και Υπαλλήλων Ν.Π.Δ.Δ.» (ΦΕΚ 26/τ.Α'/09-02-2007). 

β) του Ν. 3852/2010 «Νέα Αρχιτεκτονική της Διοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (ΦΕΚ 87/Τ.Α707-10-2010). 

γ) του άρθρου 20 του Ν. 4024/2011 «Συνταξιοδοτικές 
ρυθμίσεις, ενιαίο μισθολόγιο-βαθμολόγιο εργασιακή 
εφεδρεία και άλλες διατάξεις εφαρμογής του μεσο¬ 
πρόθεσμου πλαισίου δημοσιονομικής στρατηγικής 2012- 
2015» (ΦΕΚ 226/τ.Α'/07-10-2011), όπως τροποποιήθηκε 
μεταγενέστερα και ισχύει. 

δ) του Π.Δ. 148/2010 «Οργανισμός Περιφέρειας Στερεός 
Ελλάδας» (ΦΕΚ 241/τ.Α727-12-2010). 

2. Την αριθμ. 17217/194011/05-12-2012 απόφαση της Γ ενι¬ 
κής Γραμματέως της Αποκεντρωμένης Διοίκησης Θεσ¬ 
σαλίας- Στερεός Ελλάδας σχετικά με τον καθορισμό 
ωραρίου εργασίας σε 24ωρη βάση καθώς και κατά τις 
Κυριακές και εξαιρέσιμες ημέρες των υπαλλήλων της Πε¬ 
ριφέρειας Στερεός Ελλάδας (ΦΕΚ 3448/τ.Β727-12-2012). 

3. Τις υπ’ αριθμ. πρωτ. 2/78400/0022/14-11-2011 και 
οικ. 2/70738/0022/28-09-2012 εγκυκλίους του Γενικού 
Λογιστηρίου του Κράτους «Παροχή οδηγιών για την 
εφαρμογή των διατάξεων του Δεύτερου Κεφαλαίου του 
Ν. 4024/2011» και «Κοινοποίηση μισθολογικών διατάξεων» 
αντίστοιχα. 

4. Την εγγεγραμμένη πίστωση στον προϋπολογισμό 
της Περιφέρειας Στερεός Ελλάδας οικονομικού έτους 
2014 για τις Διευθύνσεις της Περιφερειακής Ενότητας 
και ειδικότερα στο Φορέα 073, στον ΚΑΕ 0511 ποσού 
τριάντα δύο χιλιάδων (32.000,00) ευρώ και στον ΚΑΕ 


0512 ποσού πέντε χιλιάδων πεντακοσίων (5.500.00) 
ευρώ, όπως προκύπτει από την υπ’ αριθμ. 6655/17-12-2013 
βεβαίωση της Διεύθυνσης Οικονομικού Περιφέρειας 
Στερεός Ελλάδας. 

5. Τις εποχικές, έκτακτες ή επείγουσες υπηρεσιακές 
ανάγκες που προκύπτουν από: α) την έλλειψη προσω¬ 
πικού β) Την ανάγκη άμεσης διεκπεραίωσης διοικητικών 
και οικονομικών θεμάτων γ) την ανάγκη διενέργειας 
κάθε είδους ελέγχων και επιθεωρήσεων δ) τις ανά¬ 
γκες επίβλεψης έργων ε) τη συγκρότηση συνεργείων 
επιφυλακής για την αντιμετώπιση εκτάκτων καιρικών 
φαινομένων στο εθνικό και επαρχιακό δίκτυο (χιονο¬ 
πτώσεις, πλημμύρες, κατολισθήσεις, πυρκαγιές) στ) τις 
υπηρεσιακές ανάγκες του Γ ραφείου Αντιπεριφερειάρχη 
και κάθε άλλη έκτακτη ανάγκη που προκύπτει εξαιτίας 
τις οποίας απασχολούνται οι υπάλληλοι της Περιφε¬ 
ρειακής Ενότητας Ευρυτανίας πέρα του υποχρεωτικού 
ωραρίου, σε 24ωρη βάση και με εργασία τις απογευμα¬ 
τινές και νυχτερινές ώρες καθώς και τις Κυριακές και 
εξαιρέσιμες ημέρες. 

6. Το γεγονός ότι για την αντιμετώπιση των παραπάνω 
αναγκών, καθώς και κάθε είδους έκτακτων υπηρεσιακών 
αναγκών που προκύπτουν επιβάλλεται το προσωπικό 
της Περιφερειακής Ενότητας Ευρυτανίας να απασχο¬ 
λείται υπερωριακά τις απογευματινές και νυχτερινές 
ώρες καθώς και τις Κυριακές και εξαιρέσιμες ημέρες, 
αποφασίζουμε: 

Την έγκριση παροχής υπερωριακής εργασίας με αμοι¬ 
βή για όλους τους υπαλλήλους των Διευθύνσεων της 
Περιφερειακής Ενότητας Ευρυτανίας, για το έτος 2014 
για την αντιμετώπιση εκτάκτων αναγκών ως ακολούθως: 


Αριθμός Υπαλλήλων 

75 

Αριθμός Ωρών (Σύνολο) 

7.300 

Αμοιβή για υπερωριακή 
απογευματινή εργασία 

32.000,00 ευρώ 

Αμοιβή για εργασία κατά 
τις νυχτερινές ώρες, τις 
Κυριακές και τις εξαιρέ¬ 
σιμες ημέρες 

5.500,00 ευρώ 

Σύνολο δαπάνης 

37.500,00 ευρώ 


Η διαπίστωση της προσφοράς υπερωριακής απα¬ 
σχόλησης θα πραγματοποιηθεί από την υπηρεσία μας 
ανάλογα με τις προσφερόμενες υπηρεσίες κατά την 
αντιμετώπιση των έκτακτων αναγκών. Η υπερωριακή 
απασχόληση δεν θα υπερβεί τις είκοσι (20) ώρες απο¬ 
γευματινής εργασίας κατά μήνα ανά υπάλληλο και 
τις δεκαέξι (16) ώρες για εργασία κατά τις νυχτερινές 
ώρες, τις Κυριακές και τις εξαιρέσιμες ημέρες κατά 
μήνα ανά υπάλληλο. 

Οι Διευθύνσεις και τα Τμήματα της Περιφερειακής 
Ενότητας Ευρυτανίας, η ονομαστική κατάσταση των 
υπαλλήλων που θα προσφέρουν υπερωριακή εργασία 
και η κατανομή κατά είδος των ανωτέρω ωρών, θα γίνει 
με νεότερη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 28 Ιανουάριου 2014 

Ο Περιφερειάρχης 
ΚΛΕΑΡΧΟΣ ΠΕΡΓΑΝΤΑΣ 





















